Document ID: 32004R0128

Komisjoni määrus (EÜ) nr 128/2004,
23. jaanuar 2004,
millega muudetakse määrust (EMÜ) nr 2676/90, millega nähakse ette ühenduse veinianalüüsi meetodid
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, [1] eriti selle artikli 46 lõiget 3,
ning arvestades järgmist:
(1) Meetodit veinide alkoholisisalduse määramiseks hüdrostaatilise kaalu abil on täiustatud ja see on valideeritud rahvusvaheliselt tunnustatud kriteeriumide järgi. Kõnealuse meetodi uue kirjelduse kiitis Rahvusvahelise Veiniameti üldkogu heaks 2003. aastal.
(2) Selle mõõtmismeetodi kasutamine võib olla lihtsam ja täpsem vahend veinide mahulise alkoholisisalduse kontrollimiseks ja hoida sellega ära vaidlused, mis tekivad vähemtäpsete meetodite kasutamisest.
(3) Selle meetodi uus kirjeldus koos valideerimisparameetrite katseliste väärtustega tuleks lülitada komisjoni määruse (EMÜ) nr 2676/90 [2] lisa 3. peatükki.
(4) Seega tuleks määrust (EMÜ) nr 2676/90 vastavalt sellele muuta.
(5) Käesoleva määrusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Käesolevaga muudetakse määruse (EMÜ) nr 2676/90 lisa 3. peatükki "Alkoholisisaldus mahuprotsentides" järgmiselt:
1. Lõikest 2 jäetakse välja punkt 2.3.2.
2. Käesoleva määruse lisas toodud tekst lisatakse lõikena 4a lõike 4 järele.
3. Lõikest 5 jäetakse välja punkt 5.2 "Tiheduse mõõtmine hüdrostaatilise kaalu abil".
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. jaanuar 2004

Labels: 3
17
16